Πρωτόκολλο αριθ. 6

για τις ειδικές διατάξεις του στόχου 6 στα πλαίσια των δραστηριοτήτων των διαρθρωτικών ταμείων στη Φινλανδία, τη Νορβηγία και τη Σουηδία

ΤΑ UXGKA ΣΥΜΒΑΛΛΟΜΕΝΑ ΜΕΡΗ,

Έχοντας υπόψη τα αιτήματα της Φινλανδίας, Νορβηγίας και Σουηδίας για ειδική ενίσχυση περιοχών χαμηλής πληθυσμιακής πυκνότητος από τα Διαρθρωτικά Ταμεία,

Εκτιμώντας ότι η Ένωση έχει προτείνει ένα νέο συμπληρωματικό στόχο προτεραιότητας αριθ. 6,

Εκτιμώντας ότι ο μεταβατικός αυτός διακανονισμός θα επανεξεταστεί και θα αναθεωρηθεί το 1999 ταυτόχρονα με το βασικό κανονισμό-πλαίσιο (ΕΟΚ) αριθ. 2081/93 σχετικά με διαρθρωτικά μέσα και πολιτικές,

Εκτιμώντας ότι τα κριτήρια και ο κατάλογος επιλεξίμων περιοχών του νέου αυτού στόχου πρέπει να αποφασιστούν,

Εκτιμώντας ότι πρόσθετοι πόροι θα διατεθούν στο στόχο αυτό,

Εκτιμώντας ότι δεν έχουν ακόμη οριστεί οι διαδικασίες του στόχου αυτού,

ΣΥΜΦΩΝΗΣΑΝ ΤΑ ΕΞΗΣ:

Αρθρο 1

Μέχρι την 31η Δεκεμβρίου 1999, τα Διαρθρωτικά Ταμεία, το Χρηματοδοτικό Μέσο Προσανατολισμού της Αλιείας (ΧΜΠΑ) και η Ευρωπαϊκή Τράπεζα Επενδύσεων (ΕΤΕπ) συμβάλλουν καταλλήλως σε ένα ακόμα στόχο προτεραιότητος, πέραν των πέντε του άρθρου 1 του κανονισμού (ΕΟΚ) αριθ. 2052/88 του Συμβουλίου, όπως τροποποιήθηκε από τον κανονισμό (ΕΟΚ) αριθ. 2081/93 του Συμβουλίου. Ο στόχος αυτός είναι:

- η προώθηση της ανάπτυξης και της διαρθρωτικής προσαρμογής περιοχών εξαιρετικά χαμηλής πληθυσμιακής πυκνότητας (κατωτέρω «Στόχος 6»).

Αρθρο 2

Ο Στόχος 6 καλύπτει κατ' αρχήν περιοχές που αντιστοιχούν ή ανήκουν στο επίπεδο NUTS ΙΙ πληθυσμιακής πυκνότητος 8 ατόμων/km2 ή μικρότερης. Επιπροσθέτως, η κοινοτική αρωγή δύναται, υπό τον όρο της συγκέντρωσης, να επεκταθεί επίσης και σε γειτονικές μικρότερες περιοχές που πληρούν τα ίδια κριτήρια πληθυσμιακής πυκνότητας.

Οι περιφέρειες και περιοχές που στο παρόν Πρωτόκολλο αναφέρονται ως «περιοχές» του Στόχου 6 παρατίθενται στο Παράρτημα 1.

Αρθρο 3

Για την περίοδο 1995 έως 1999, κοινοτικοί πόροι 1 109 εκατομμ. ECU σε τιμές του 1995 θα διατεθούν από τα Διαρθρωτικά Ταμεία και το ΧΜΠΑ σε περιοχές του Στόχου 6 απαριθμούμενες στο Παράρτημα 1. Το Παράρτημα 2 εμφαίνει την κατανομή των πόρων ανά έτος και κράτος μέλος. Οι πόροι αυτοί χορηγούνται επιπροσθέτως εκείνων που έχουν ήδη προγραμματιστεί προς εκταμίευση από τα Διαρθρωτικά Ταμεία και το ΧΜΠΑ βάσει του κανονισμού (ΕΟΚ) αριθ. 2052/88 του Συμβουλίου, όπως τροποποιήθηκε από τον κανονισμό (ΕΟΚ) 2081/93 του Συμβουλίου.

Αρθρο 4

Υπό την επιφύλαξη των άρθρων 1, 2 και 3, οι διατάξεις των ανωτέρω κανονισμών, και ιδίως εκείνες που αφορούν το Στόχο 1, ισχύουν και για το Στόχο 6:

- Κανονισμός (ΕΟΚ) αριθ. 2080/93 του Συμβουλίου,

- Κανονισμοί (ΕΟΚ) αριθ. 2052/88, 4253/88, 4254/88, 4255/88 και 4256/88 του Συμβουλίου όπως τροποποιήθηκαν από τους κανονισμούς (ΕΟΚ) αριθ. 2081/93, 2082/93, 2083/93, 2084/93 και 2085/93 του Συμβουλίου.

Αρθρο 5

Οι διατάξεις του παρόντος Πρωτοκόλλου, περιλαμβανομένης της επιλεξιμότητας των περιοχών του Παραρτήματος 1 προς ενίσχυση από τα Διαρθρωτικά Ταμεία, θα επανεξεταστούν το 1999 ταυτόχρονα με τον κανονισμό-πλαίσιο (ΕΟΚ) αριθ. 2081/93 για την αποστολή των διαρθρωτικών ταμείων και βάσει των διαδικασιών του κανονισμού αυτού.

ΠΑΡΑΡΤΗΜΑ 1

Περιοχές καλυπτόμενες από τον Στόχο 6

Φινλανδία:

Οι βόρειες και ανατολικές περιοχές επιπέδου ΝUTS II που περιλαμβάνουν την «Maakunta» (περιοχή NUTS III) του Lappi και τις τρεις «Maakunnat» του Kainuu, Pohjois Karjala και Etelδ-Savo και τις εξής γειτονικές περιοχές:

- «Maakunta» του Pohjois-Pohjanmaa: το «Seutukunnat» των Ii, Pyhδntδ, Kuusamo και Nivala

- «Maakunta» του Pohjois-Savo: το «Seutukunta» του Nilsiδ

«Maakunta» του Keski-Suomi: το «Seutukunnat» των Saarijδrvi και Viitasaari

- «Maakunta» του Keski-Pohjanmaa: το «Seutukunta» του Kaustinen.

Νορβηγία:

Η περιοχή NUTS II της Βόρειας Νορβηγίας που περιλαμβάνει το «Fylke» (περιοχή NUTS III) των: Finnmark, Troms, Nordland και Nord-Trψndelag.

Σουηδία:

Η περιοχή NUTS II της Βόρειας Σουηδίας που περιλαμβάνει τα «lδn» (περιοχή NUTS III) των Norrbotten, Vδsterbotten και Jδmtland, εκτός των εξής περιοχών:

- Norrbotten: το «kommun» του Luleε, το «fφrsamling» του Φverluleε στο «kommun» του Boden και το «kommun» του Piteε (εκτός του «folkbokfφringsdistrikt» του Markbygden)

- Vδsterbotten: τα «kommuner» του Nordmaling, Robertsfors, Vδnnδs και Umeε και τα «fφrsamlingar» του Boliden, Bureε, Burtrδsk, Byske, Kεgedalen, Lφvεnger, Sankt Olov, Sankt Φrjan και Skellefteε στο «kommun» του Skellefteε

αλλά περιλαμβανομένων των εξής γειτονικών περιοχών:

- «lδn» του Vδsternorrland: τα «kommuner» του Εnge και Sollefteε, τα «fφrsamlingar» του Holm και Liden στο «kommun» του Sundsvall, και τα «fφrsamlingar» των Anundsjφ, Bφrjna, Skorped, και Trehφrningsjφ στο «kommun» του Φrnskφldsvik

- «lδn» του Gδvleborg: το «kommun» του Ljusdal

- «lδn» του Kopparberg: τα «kommuner» των Δlvdalen, Vansbro, Orsa και Malung και τα «fφrsamlingar» των Venjan και Vεmhus στο «kommun» του Mora

- «lδn» του Vδrmland: το «kommun» του Torsby.

Οι αναφορές στο NUTS, στα πλαίσια του παραρτήματος αυτού, δεν προδικάζουν τον τελικό καθορισμό των επιπέδων NUTS στις ανωτέρω περιφέρειες και περιοχές.

ΠΑΡΑΡΤΗΜΑ 2

Ενδεικτική κατανομή των αναλήψεων υποχρεώσεων του Στόχου 6

>ΘΕΣΗ ΠΗΝΑΚΑ>

Τα κονδύλια αυτά περιλαμβάνουν, πέραν των αναλήψεων υποχρεώσεων για τους Στόχους, 3, 4 και 5α, αναλόγως, και αναλήψεις υποχρεώσεων για νεωτεριστικές δράσεις, μελέτες και κοινοτικές πρωτοβουλίες των άρθρων 3 και 12 παράγραφος 5 του κανονισμού (ΕΟΚ) αριθ. 2052/88 του Συμβουλίου, όπως τροποποιήθηκε από τον κανονισμό (ΕΟΚ) αριθ. 2081/93 του Συμβουλίου.